Share market
మార్కెట్లపై ఫెడ్‌రిజర్వు వడ్డీరేట్ల పెంపు ఒత్తిళ్లు
ముంబై, డిసెంబరు 15: అమెరికా ఫెడ్‌ రిజర్వు వడ్డీరేట్ల పెంపు నిర్ణయంతో మార్కెట్లు తమ ట్రేడింగ్‌ను దిగువస్థాయి లోనేముగిం చాయి. ఎఫ్‌ఎంసిజి, టెలికాం, ఫార్మా, ఆటోరంగ కంపెనీల షేర్లు ఎక్కువ ఒత్తిడికి లోనయ్యాయి. టెక్నాలజీ కంపెనీ షేర్లు మాత్రం మార్కెట్లలో అపారలాభాలు ఆర్జించాయి. రోజుమొత్తంగా మార్కెట్లు లాభనష్టాల మధ్య ఊగిసలాడాయి. తదనంతరం 135 పాయింట్లు నష్టంతో ముగిసింది. నిఫ్టీ 50 సూచొ కూడా 811-8200 స్థాయిలో ముగిసింది. ట్రేడింగ్‌ చివరికి బిఎస్‌ఇ సెన్సెక్స్‌ 84 పాయింట్లు దిగువన 26,519 పాయింట్లవద్ద ముగిస్తేనిఫ్టీ 50 సూచీ 8154 పాయింట్లవద్ద ముగిసింది. 29 పాయింట్లు దిగజారింది. బిఎస్‌ఇ మిడ్‌క్యాప్‌ స్థిరంగా ఉంటే స్మాల్‌ క్యాప్‌ సూచీలు 0.21శాతం పెరిగాయి.
ఫెడ్‌రిజర్వు వడ్డీ రేట్లను ఈ ఏడాది పెంచుతామన్న ఫెడ్‌రిజర్వు సంకేతాలు మార్కెట్లపై ఎక్కువ భారం పెంచాయని క్యాపిల్‌ వయా గ్లోబల్‌రీసెర్చ్‌ వ్యవస్థాపకులు రోహిత్‌ గాడియా వెల్లడించారు. దీనివల్ల వర్ధమాన దేశాల్లోని పెట్టుబడులన్నీ అమెరికా బాండ్ల మార్కెట్‌వైపునకు మళ్లుతాయి. ఫెడ్‌ప్రభావంతోనే పదినెలల కనిష్ట స్థాయికి బంగారం పిడిపోయింది. ఐటిసూచీ ఒకటిశాతంపెరిగింది. టిసిఎస్‌, హెచ్‌సిఎల్‌, టెక్‌, విప్రోసంస్థలు భారీగాపెరిగాయి. యాం టిక్‌ స్టాక్‌బ్రోకింగ్‌సంస్త అంచనాలప్రకారం చూస్తే ఐటి రంగం ప్రస్తుత కేలండర్‌ సంవత్సరంలో కొంత రాబడుల వృద్ధిలో వెనుకబడిందని, అమెరికా ఆర్థిక వ్యవస్థ పటిష్టంఅవుతుం డటం వల్ల రానున్న రోజుల్లో బలపడుతుందని వెల్లడించారు.
యాక్సిస్‌బ్యాంకు, ఒఎన్‌ జిసి, ఎస్‌బిఐ, మహీంద్ర సంస్థలు బిఎస్‌ఇలో భారీగా పెరిగాయి. సన్‌ఫార్మా అత్యంత నష్టాల్లోముగిసింది. ఇతరత్రా ఎన్‌టిపిసి, టాటా మోటార్స్‌, ఐటిసి, సిప్లా కంపెనీలకు కూడా నష్టాలు వచ్చాయి. ఇంద్రప్రస్థ గ్యాస్‌ రికార్డుస్థాయికి 4.5శాతం పెరిగి 909కి చేరింది. బిఎస్‌ఇలో ఇంట్రాడే ట్రేడింగ్‌లో ఈ వృద్ధి కనిపిం చింది. ఇక నాల్కో కంపెనీ షేర్లు 9శాతం దిగజారి 60కి పడి పోయాయి. కంపెనీ నికరలాభం దిగజారి 121 కోట్లకు చేరడమే ఇందుకు కీలకం. ఒఎన్‌జిసి 2.4శాతం పెరిగింది. 209కి చేరింది. 2017 అంతా కూడా తులనాత్మక పరిశీలనతోనే నడుస్తుంది. ఫెడ్‌ రిజర్వు వడ్డీరేట్లను 2017, 2018 సంవత్సరాల్లో కూడా పెంచుతా మన్న సంకేతాలిచ్చింది. దీనివల్ల వర్ధమాన దేశాల్లోని విదేవీ పెట్టుబ డులన్నీ యుఎస్‌వైపునకు మళ్లుతాయి. ఈ దేశాల్లో భారత్‌ కూడా ఉన్న సంగతి తెలిసిందే. 25 బేసిస్‌ పాయింట్ల వడ్డీపెంపు ఇప్పటికే మార్కెట్లను కుదిపేసింది.
కొత్త అధ్యక్షుడు వచ్చిన తర్వాత ఆయన ఆర్థిక విధివిధానాలపై కూడా వడ్డీరేట్లు పెంపు తగ్గింపు ఆధారపడి ఉంటుందని కోటక్‌ సెక్యూరిటీస్‌ సిఇఒ కమలేష్‌రావు వెల్ల డించారు. ఇక యూరోపియన్‌ స్టాక్స్‌పరంగా చూస్తే కూటమి మొత్తంగా ఉన్న స్టాక్స్‌ 600 సూచి 0.5శాతం దిగజారింది. హెల్త్‌ కేర్‌, వినియోగరంగ కంపెనీలు బెంచ్‌మార్క్‌ సూచీకి ఎక్కువ ఒత్తిడి పెంచాయి. యూరోపియన్‌ షేర్లు 11నెలల గరిష్టస్థాయికి దిగ జారాయి. అమెరికాల స్వల్పకాలిక డెట్‌ పెట్టుబడులే గరిష్టంగా పెరి గాయి. డెట్‌రంగంలో భారీ వృద్ధిని సాధించింది. ఆసియా మార్కెట్ల షేర్లు సానుకూలంగా ముగిసాయి. ఫెడ్‌రిజర్వు వడ్డీరేట్లను పెంచే సంకేతాలివ్వడంతో మార్కెట్లు కొంత సానుకూలంగానే ముగిసాయి.